Poljoprivredna, prehrambena i veterinarska škola Stanka Ožanića provodi projekt „Tradicionalna zanimanja u suvremenom okruženju: struka bez muka“. Projekt je odobren i financiran od Agencije za mobilnost i programe EU u sklopu programa Erasmus+, Ključna aktivnost 1 – Mobilnost u svrhu učenja za pojedince, temeljem kojeg Škola raspisuje

**NATJEČAJ**

**ERASMUS+**

**Tradicionalna zanimanja u suvremenom okruženju: struka bez muka**

**2020-1-HR01-KA102-077370**

za mobilnost učenika odlazak u inozemstvo na stručnu praksu u Frankfurt na Majni, Njemačka, u razdoblju od 14.-27.3.2021.

Prema Odluci o dodjeli financijske potpore i Odluci o dodjeli OLS licence, za program Erasmus+- Ključna aktivnost 1 za područje strukovnog obrazovanja i osposobljavanja, od strane Agencije za mobilnost i projekte Europske unije, vrijednost projekta iznosi 33.506,00 EUR, a obuhvaća mobilnost 15 učenika (6 mesara, 6 vrtlara, 3 pekara) i 1 osobe u pratnji (nastavnik struke) odlaskom u Frankfurt na Majni.

Mobilnost učenika organizira Hrvatski gospodarski savez u Njemačkoj i kao partner na projektu dužan je učenicima pronaći odgovarajuće tvrtke za održavanje stručne prakse. Učenicima je iz sredstava projekta osiguran put do Frankfurta na Majni i povratak, putno osiguranje, smještaj i prehrana za vrijeme mobilnosti. Roditelji/skrbnici ne moraju snositi nikakve dodatne troškove. Sudionici mobilnosti mogu biti učenici 2. razreda u zanimanjima mesar, vrtlar i pekar.

O odabiru učenika odlučiti će povjerenstvo u sastavu: nastavnik/ca stručnih predmeta, koordinator/ica projekta i ravnateljica.

**Uvjeti prijave:**

* učenik/ca mora biti učenik Poljoprivredne, prehrambene i veterinarske škole Stanka Ožanića i pohađati 2. razred za zanimanja mesar, pekar i vrtlar
* učenik/ca mora imati zadovoljavajući opći uspjeh, zadovoljavajući uspjeh posebno iz stručnih predmeta, razvijene socijalne vještine, zadovoljavajuće ocjene zalaganja i rada na praktičnoj nastavi, zadovoljavajuću razinu usvojenih znanja u strukovnim predmetima
* prijava mora biti predana do 7. studenog 2020.

**Potrebni dokumenti prilikom prijave:**

* preslika svjedodžbe prethodno završenog razreda
* potpisana izjava roditelja/skrbnika da dopuštaju sudjelovanje na natječaju i odlazak u inozemstvo (obrazac u prilogu)
* Europass CV na hrvatskom i engleskom jeziku (<https://europass.cedefop.europa.eu/editors/hr/cv/compose>)
* motivacijsko pismo na engleskom jeziku (<https://europass.cedefop.europa.eu/editors/hr/cl/compose>)
* ispunjena prijavnica (obrazac u prilogu)

**Dodatni bodovi:**

* dokaz o postignućima na natjecanjima iz stručnih predmeta i/ili engleskog jezika
* dokaz o sudjelovanju u školskim projektima i aktivnostima škole
* prednost se daje učenicima iz obitelji slabijeg ekonomskog statusa (uključujući izbjeglice, azilante i migrante) i učenicima s teškoćama u razvoju

Svu prijavnu dokumentaciju učenici su dužni predati u ured ravnateljice do **7. studenoga 2020.** Rezultati će biti objavljeni na školskoj web stranici i oglasnoj ploči Škole 11. studenoga 2020. Rok za žalbe je 5 dana od objave rezultata Natječaja.

Nakon odabira, sudionici mobilnosti (njihovi roditelji/skrbnici) sklapaju ugovor sa Školom i preuzimaju na sebe odgovornost kako će ispuniti svoj dio obveza, u protivnom su dužni vratiti Školi sredstva uložena u mobilnost.

Pedagoške, kulturološke, jezične i stručne pripreme bit će organizirane u Školi, kao i sastanci sa sudionicima mobilnosti.

Za sve informacije i eventualne nejasnoće učenici i njihovi roditelji/skrbnici mogu se obratiti ravnateljici Jeleni Gulan ili koordinatorici projekta Vesni Milanji.

U Zadru, 23. listopada 2020.

R A V N A T E LJ I C A:

Jelena Gulan, mag. ing.